 เตี๋ยวไข่ สาขาเซ็นทรัลบางนา อยู่โซนศูนย์อาหารท็อปส์ ชั้นใต้ดินค่ะ เปิดบริการทุกวันเวลา 10.00-21.00 น. มีที่จอดรถค่ะ
บรรยากาศและการตกแต่งร้าน สวยงามค่ะ เน้นโทนสีไม้น้ำตาล ตกแต่งทันสมัยคล้ายร้านอหารญี่ปุ่นแต่ดูเป็นไทยๆดีค่ะ มีรูปภาพรายการอาหารชวนน้ำลายสอดี
ร้าน เตี๋ยวไข่ ร้านก๋วยเตี๋ยวไทย แบบฟิวชั่น พร้อมไข่ยางมะตูม ที่เป็นจุดขายของร้านค่ะ
เมนูแนะนำ
เตี๋ยวต้มยำกุ้งน้ำข้น + น้ำเก๊กฮวยตะไคร้ (75 บาท) รสชาติเข้มข้นดี  เป็นเซ็ต จะมีโรตีด้วย เพิ่มอีก 35 บาท โรตีเป็นรูปสามเหลี่ยม กรอบนอก เหนียวใน แต่เย็นไปหน่อย ถ้าร้อนจะอร่อยมากค่ะ
โดยรวมอาหารอร่อยราคาไม่แพง การบริการดีค่ะ 